ŠtudenTeater: Potica brez rozin
2022-04-01 20:00 (Europe/Paris) | Maribor center / Intimni oder, GT22 (Glavni trg 22, Maribor)
Kakšna je ideja slovenske identitete in na drugi strani kako se kaže slovenska identiteta v resničnem življenju.
Zakaj ima nedelja vonj po praženem krompirju in zakaj je na veselici najbolj osovražen stavek “Ne bom pil.” Iskanje osebnosti Slovenije v evropskem pogledu in še mnoga druga vprašanja, ki bodo ustvarila našo potico, ki je absolutno in relativno brez rozin.
Dober tek!

Nakup vstopnic

Povezava do originalnega članka

Janko in Metka 3+
2022-04-02 10:00 | Velika dvorana
Pavel Polák po motivih bratov Grimm / 40 min

Ob premieri uprizoritve je Pavel Polák zapisal: “Janko in Metka, pravljica Jakoba in Wilhelma Grimma, nesporno sodi v zakladnico svetovnega slovesa. Ob Rdeči Kapici, Sneguljčici in Pepelki je to ena prvih pravljic, s katero se srečajo otroci. Zgodba bratca in sestrice, ki se izgubita v temnem gozdu in se znajdeta pred hišico hudobne čarovnice, je ena prvih strašljivih otroških zgodb. V času, ko otroci predvsem preko televizije nehote zaužijejo veliko mero
agresivnih podob in zgodb, bomo v lutkovnem gledališču pričarali svet, kjer sta veliki zmagovalki dobrota in ljubezen.”
Uprizoritev Janko in Metka kot klasična brezčasna lutkovna predstava že skoraj dve desetletji razveseljuje številne generacije, v sezoni 2017/2018 pa je doživela že dvestoto ponovitev.

Nakup kart

Povezava do originalnega članka

Teden eko mode: Craftivism
2022-04-02 10:00 | GT 22 22 Glavni trg Maribor, Upravna enota Maribor, 2000 Slovenia
Neža je samoukinja v ročnih spretnostih, na Instagramu pa svoje vezenine meče na profil @nezuljka. Pri ustvarjanju ji je všeč spoj malomeščanske estetike in aktivističnih sporočil, s katerimi opozarja na problematiko, ki se ji zdi vredna pozornosti. Sicer pa se poleg vezenja trenutno ukvarja s pisanjem magistrskih nalog iz filozofije in primerjalne književnosti.

Na delavnici bomo skupaj izdelale_i družbeno angažirane vezenine v obliki poljubnih napisov ter jih okrasile_i s cvetličnimi in drugimi naravnimi motivi. Vezle_i bomo ali direktno na oblačila / modne dodatke ali pa na blago, iz katerega bo nato mogoče izdelati našitek. Za udeležbo ni potrebno nobeno predznanje.

Kaj imajo udeleženke_ci lahko s sabo (ni pa nujno potrebno, ker bo za material in pripomočke sicer poskrbljeno):
– blago ali oblačila, na katera bomo vezle_i (pomembno je, da je blago neraztegljivo),
– majhne škarjice (šiviljske, lahko pa tudi tiste za nohte),
– šivanko,
– prejo za vezenje (najboljša je tista za gobeline),
– okvir za vezenje.

Ni potrebe, da posebej kupujete karkoli za delavnico, saj se bomo držali principa, da se uporabi, kar že imamo doma. Sicer pa bo dovolj vsega na voljo tudi na delavnici v izposojo in v uporabo.

Delavnica bo potekala v prostorih GT22 v Mariboru! (Glavni trg 22)

Delavnica bo potekala v okviru Tedna eko mode, ki bo od 31. 3. do 3. 4. potekal v Mariboru.

Več na: https://fb.me/e/1Iy7LWfkh
Teden eko mode: https://gt22.si/teden-eko-mode-eco-fashion-week/

Povezava do originalnega članka

Teden eko mode: Trajnostni Pop-Up Shop
2022-04-02 15:00 | 22 Glavni trg Maribor, Upravna enota Maribor, 2000
𝐕 𝐨𝐤𝐯𝐢𝐫𝐮 𝐓𝐞𝐝𝐧𝐚 𝐞𝐤𝐨 𝐦𝐨𝐝𝐞 𝐨𝐳. 𝐄𝐜𝐨 𝐅𝐚𝐬𝐡𝐢𝐨𝐧 𝐖𝐞𝐞𝐤-𝐚, 𝐤𝐢 𝐛𝐨 𝐦𝐞𝐝 𝟑𝟏. 𝟑. 𝐢𝐧 𝟑. 𝟒. 𝐩𝐨𝐭𝐞𝐤𝐚𝐥 𝐯 𝐌𝐚𝐫𝐢𝐛𝐨𝐫𝐮, 𝐯𝐚𝐬 𝐌𝐥𝐚𝐝𝐢 𝐳𝐚 𝐩𝐨𝐝𝐧𝐞𝐛𝐧𝐨 𝐩𝐫𝐚𝐯𝐢𝐜̌𝐧𝐨𝐬𝐭 𝐢𝐧 𝐆𝐓𝟐𝟐 𝐯𝐚𝐛𝐢𝐦𝐨 𝐧𝐚 𝐭𝐫𝐚𝐣𝐧𝐨𝐬𝐭𝐧𝐢 𝐢𝐧 𝐯𝐢𝐧𝐭𝐚𝐠𝐞 𝐩𝐨𝐩-𝐮𝐩 𝐬𝐡𝐨𝐩, 𝐤𝐣𝐞𝐫 𝐬𝐞 𝐛𝐨 𝐩𝐫𝐞𝐝𝐬𝐭𝐚𝐯𝐢𝐥𝐨 𝐩𝐞𝐭 𝐭𝐫𝐚𝐣𝐧𝐨𝐬𝐭𝐧𝐢𝐡 𝐛𝐫𝐚𝐧𝐝𝐨𝐯.
𝐕𝐚𝐛𝐥𝐣𝐞𝐧𝐢 𝐤 𝐨𝐛𝐢𝐬𝐤𝐮 𝐯 𝐬𝐨𝐛𝐨𝐭𝐨 𝟐. 𝟒. 𝟐𝟎𝟐𝟐 𝐦𝐞𝐝 𝟏𝟓.𝟎𝟎 𝐢𝐧 𝟐𝟎.𝟎𝟎 𝐮𝐫𝐨!

𝗔𝗻𝗮𝗺𝗼𝗿𝗲𝗻𝗮 je seksi nov brend, ki je posvečen izdelavi oblačil po naročilu. Vse izdelke avtorica sešije sama in to počne čim bolj trajnostno in praktično. Navdih išče v zgodovinskih oblačilih, najbolj kul kos in najpomembnejši element njenega ustvarjanja pa je vsekakor korzet. Pogosto uporablja vintage tekstil in rada upcycla stara oblačila. To ji je blizu, saj poleg ustvarjanja oblačil tudi prodaja vintage garderobo. Zadnje čase se veliko ukvarja s pleteninami, ki bodo na voljo zelo kmalu.
𝗖𝗮𝘁𝘀 𝗻’ 𝗰𝗹𝗼𝘁𝗵𝗲𝘀, vintage in second hand brand, ideja za katerega izvira iz ljubezni do vintage oblačil in želje po ohranitvi le-teh. Ponujajo pestro izbiro vintage in second hand oblačil, pa tudi handmade izdelke in dizajne. Zraven tega z donacijami pomagajo lokalnim mačjim organizacijam, ki skrbijo za zapuščene mačke, zato vsak mesec del izkupička namenijo mačjim zavetiščem.

𝗡𝗶𝗻𝗮 𝗟𝗼𝗴𝗮𝗿 je tekstilna inženirka in oblikovalka blagovne znamke recikliranih oblačil 𝗡𝗶𝗻𝗮𝗿𝗼𝘇𝗶𝗻𝗮, ter ustanoviteljica in vodja izobraževalnih tečajev “Šivalnica popravljalnica” in “Šivalnica nadaljevalnica”. Oblikovala je različne linije ženskih in moških oblačil, ki so sešite po principu ponovne uporabe oziroma po principu REuse, REduce, REcycle. Tako bodo na dogodku na voljo ZVONKE, moške srajce ali ženske bluze, predelane v poletna in jesenska krila, PEPOti, moški puloverji, predelani in dodelani iz drugih puloverjev in ostankov blaga, ter novost v letošnjem letu HELENE, lahkotne ženske majice, predelane iz moških srajc.

𝗥𝗲𝗶𝗻𝗸𝗮𝗿𝗺𝗶𝗸𝗮 je trajnostna blagovna znamka, ki starim oblačilom vdihuje novo življenje. Ustanoviteljica je Karmen Koren, ljubiteljica vintage oblačil, katere zbira že vrsto let.
Karmen predeluje in popravlja oblačila, ki bi drugače pristala v smeteh. Izpod njenih rok ti kosi postanejo ponovno uporabni in nosljivi.Izdeluje tudi nove kose iz starejših zalog kakovostnega slovenskega in evropskega blaga ter nenazadnje ponuja skrbno izbrane vintage kose. Reinkarmika nima samo oblačil. Ima zgodbe. Zgodbe, ki sežejo v srce.

𝗬𝗲𝗹𝗲𝘄𝗲𝗿𝘆, spoj ekstremnega, svetega, (ne)odkritega, pozabljenega, sijočega in ‘kjutkanega’. Yelewery je ročno izdelan, predelan nakit, ki se je razvil iz hobija ter ljubezni do predelave starih kosov nakita. Njegova vodilna ideja je narediti nedostopno, dostopno, ter spremeniti staro v novo.
> Več na: https://fb.me/e/38lzvNc4w
Teden eko mode: https://gt22.si/teden-eko-mode-eco-fashion-week/

Povezava do originalnega članka

konS ≡ WTF NFT I delavnica
2022-04-02 16:00 - 18:00 | Kulturni inkubator
MKC Maribor in platforma konS v soboto, 2. aprila, ob 16. uri vabimo na brezplačno delavnico, na kateri bomo spoznavali fenomen NFT. Z vodjo delavnice Martinom Petričem bomo opravili pregled situacije in spoznali stališče avtorja, ki uporablja nezamenljive žetone (NFT) kot umetniški medij.
Skozi delavnico nam bo Martin Petrič, oblikovalec vizualnih komunikacij, ilustrator in vizualni umetnik ter strastni raziskovalec fenomena NFT predstavil to obliko umetniškega “poslovanja” v kontekstu Kripto in širše družbenega okolja.

Na prvem delu delavnice nam na podlagi enoletne analize in intenzivnega spremljanja področja ponudil najpomembnejše izcedke, ključne vplive ter ugotovitve.
V drugem delu bo predstavil svoje delo, namen in pozicijo, ter druge zanimive primere rabe NFT, ki imajo ponjegovem mnenju visoko kuturno vrednost ter potencial za nadaljni razvoj.
V tretjem delu bomo skupaj kreirali denarnico, naredili svojo NFT kolekcijo, jo objavili, ter dali naprodaj na eni največjih platform – Opensea. NFT kolekcija bo med drugim tudi njegov družbeno-umetniški projekt.

Udeleženci imejte s seboj laptop / tablico / pametni telefon, ter en digitalni file, ki je vaše avtorsko delo, lahko je karkoli od teh formatov (pod 100MB) – JPG, PNG, GIF, SVG, MP4, WEBM, MP3, WAV, OGG, GLB, GLTF.
Delavnica je brezplačna. Predhodna prijava ni potrebna.

Več o konS delavnicah
Delavnice, ki jih izvajamo v okviru projekta konS predstavljajo serijo razburljivih in navdihujočih raziskovanj, učenja in ustvarjanj. Izvajamo jih, da bi bolje razumeli najsodobnejša dognanja v znanosti in novih tehnologijah, ki jih preko raziskovalne umetnosti premišljamo za posameznika in družbo. Projekt konS vzpostavlja mrežo vozlišč in laboratorijev po vsej Sloveniji, ki se medsebojno dopolnjujejo v ekosistem dejavnosti za kritičen razvoj prihodnosti. Več informacij o projektu, konzorciju in načrtovanih aktivnostih najdete na kons-platforma.org.

Projekt konS — Platforma za sodobno raziskovalno umetnost je bil izbran na javnem razpisu za izbor operacij »Mreža centrov raziskovalnih umetnosti in kulture«.
Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

Kosmatinke
2022-04-02 18:00 | Maribor center / Studio – Klub Wetrinsky, Vetrinjski dvor (Vetrinjska ulica 30, Maribor)
Predstavitev knjige Dolores Hunsky in Vanese Erjavec.
Hudomušna otroška pesniška zbirka, ki na zabaven način predstavi mačke, njihove vsakdanje podvige in obnašanje. Od mladih muck do starih mačkov, vseh možnih barv, vzorcev in karakterjev; knjiga predstavi tako mačje življenje, kot življenje njihovih človeških družabnikov. Raznovrstno poezijo spremljajo realistične pripovedne ilustracije, ki skupaj s pesmimi tvorijo celostno zgodbo. V knjigi bodo uživali tako mlajši, kot tudi nekoliko starejši mačji privrženci, ki se bodo od srca nasmejali rimajočim se vragolijam ter se naučili česa novega. Kosmatinke od začetka do konca odsevajo sodelovanje in umetniško predanost mladih avtoric, ki sta s svojo vsestranskostjo dokazali, da je možno povezati različne žanre in artistične stile, ki bodo navdušili vsakega bralca.
ODLOMKI IZ KNJIGE
Moji ljudje vsi sladko še spijo,
a skrajni čas je, da se zbudijo.
– vsaka mačka ob 6. uri zjutraj
Ona točno ve kaj dela,
ko zamijavka kakor strela.
– vsak, ki je kdaj imel mačko
Že v starem Egiptu so jih častili
kar mački po svetu še niso pozabili
– vsesplošno znano dejstvo
Udeležba je možna le ob izpolnjenem pogoju PCT (preboleli, cepljeni, testirani).
Dogodki bodo potekali v skladu z navodili in priporočili NIJZ in ob upoštevanju vseh varnostnih ukrepov za preprečevanje širjenja okužbe z virusom covid-19.

Povezava do originalnega članka

KOSMATINKE
2022-04-02 18:00 | Studio – Klub Wetrinsky
Hudomušna otroška pesniška zbirka, ki na zabaven način predstavi mačke, njihove vsakdanje podvige in obnašanje. Od mladih muck do starih mačkov, vseh možnih barv, vzorcev in karakterjev; knjiga predstavi tako mačje življenje, kot življenje njihovih človeških družabnikov. Raznovrstno poezijo spremljajo realistične pripovedne ilustracije, ki skupaj s pesmimi tvorijo celostno zgodbo. V knjigi bodo uživali tako mlajši, kot tudi nekoliko starejši mačji privrženci, ki se bodo od
srca nasmejali rimajočim se vragolijam ter se naučili česa novega. Kosmatinke od začetka do konca odsevajo sodelovanje in umetniško predanost mladih avtoric, ki sta s svojo vsestranskostjo dokazali, da je možno povezati različne žanre in artistične stile, ki bodo navdušili vsakega bralca.
ODLOMKI IZ KNJIGE
Moji ljudje vsi sladko še spijo,
a skrajni čas je, da se zbudijo.
– vsaka mačka ob 6. uri zjutraj
Ona točno ve kaj dela,
ko zamijavka kakor strela.
– vsak, ki je kdaj imel mačko
Že v starem Egiptu so jih častili
kar mački po svetu še niso pozabili
– vsesplošno znano dejstvo
O AVTORICI
Dolores Hunsky, rojena 08. 10. 1996, je diplomirana anglistka in diplomantka nemškega jezika in književnosti. Diplomirala je na Filozofski fakulteti Univerze Maribor, trenutno pa živi in ustvarja v Gradcu, kjer je študentka magistrskega programa anglistike in amerikanistike na fakulteti Karla Franca. Je velika ljubiteljica živali, glasbe in na sploh kulture. V prostem času pisateljica in aktivistka, ki se osredotoča na teme, katere se ji zdijo zapostavljene (npr. pravice
žensk, problemi LGBTQ+ skupnosti, pravice živali …). Svojo kreativnost izraža tako v slovenščini kot angleščini, njeni do sedaj najbolj pozornost vzbujajoči deli sta zagotovo raziskovalni članek Bad Raputation or Sexism? (Slab sloves ali seksizem?), ki je bilo objavljeno v zbirki Words, Music and Gender (2020) in otroška pesniška zbirka Kosmatinke (2021). Večina njenih del reflektira kontroverznost in brezbrižnost družbe.
Vanesa Erjavec, rojena 25. 10. 1997, otroštvo preživela v Ravnah na Koroškem, kjer je tudi obiskovala osnovno šolo in gimnazijo. Umetniško ustvarjanje ji je bilo v veselje že od malih nog, v zadnjem času pa se osredotoča predvsem na digitalno ilustracijo. Na FF UM je pridobila naziv diplomirane anglistke in umetnostne zgodovinarke, študij pa ji je omogočil sodelovanje na številnih projektih, npr.: Mladi kustos (postavitev razstave Družinska vez v galeriji Media Nox ter izid
kataloga), Virtualne legende (pisanje kataložnih enot za umetniška dela iz Umetnostne galerije Maribor), digitalni časopis Crumbs v sklopu Kluba anglistov Maribor (literarni prispevki ter grafično oblikovanje, dizajn in pripadajoče ilustracije). Veselje do ustvarjanja jo vodi tudi pri kariernih odločitvah, saj pri svoji trenutni zaposlitvi sodeluje pri projektih, ki vključujejo dizajn spletnih strani in grafično oblikovanje ter pisanje in prevod slovenskih in angleških besedil.
* * *
Udeležba je možna le ob izpolnjenem pogoju PCT (preboleli, cepljeni, testirani).
Dogodki bodo potekali v skladu z navodili in priporočili NIJZ in ob upoštevanju vseh varnostnih ukrepov za preprečevanje širjenja okužbe z virusom covid-19.

Gostiteljici: Dolores Hunsky in Vanesa Erjavec

Povezava do originalnega članka

Ljubezen, strast in grdi puloverji (18. Festival komedije Pekre)
2022-04-02 19:00 | Okolica / Dom kulture Pekre (Bezjakova ulica 4, Limbuš)
Šentjakobsko gledališče Ljubljana.
V manjšem rekreativnem klubu se zagreto pripravljajo na vsakoletno tekmo proti rivalskemu klubu. Stvari se zapletajo, ko najboljši igralec domačih prestopi v kljub nasprotnikov. Stare zamere se na novo razplamtijo in predsednika klubov skleneta stavo z izjemnim vložkom…. Ne gre več samo za šport, ampak za čast, za dostojanstvo, za maščevanje…. A kdo bo vskočil namesto prebeglega člana? Ko se že zdi, da je dvoboj izgubljen, sledi preobrat. Še dobro, da se med osebjem najdejo sposobni mladi fantje in dekleta, ki so v nekaterih stvareh (postrežba, golf) izjemno spretni, v drugih (ljubezen) pa ne tako zelo. In ko se že zdi, da je tekma dobljena, sledi nov preobrat….Golf, spletke, uživaštvo, grdi puloverji, nove zaljubljenosti, stare ljubezni, izgubljeni zaročni prstani, pogrete strasti in – ogromno humorja.
Avtor: KEN LUDWIG
Režija: JAŠA JAMNIK
Prevajalec: JAŠA JAMNIK
Lektor: RENATO HORVAT
Scena: DAMIR LEVENTIĆ
Razsvetljava: GREGOR TORNER
Zvočni efekti: MIHA VLAJ
Kostumografinja: NATAŠE RECER
Vodja predstave, rekviziter in garderober: MARKO SKOK
Oblikovanje maske in frizur: INCOGNITO DESIGN
Maskerki: INCOGNITO DESIGN, LORA BURZIĆ
Scenski tehniko: IVAN KOSTANJEVEC, GREGOR TORNER, MIHA VLAJ
Izdelava scene: MONADA, BRANKO LEVIĆ, DAMIR LEVENTIĆ
Predelava kostumov: NATAŠA RECER, BOJAN VISTER
Igralci:
DOMEN BLATNIK – Justin
MAŠA MEDVED – Louse
GAŠPER PAVC – Bingham
ANJA GLUŠIČ – Pamela
SAMO RAVNIKAR – Dickie
LAURA IVANČIČ – Muriel
NEZOPOTAMSKY – Kuhar
SREČKO KERMAVNER – Glas napovedovalca
Predstava traja: 90 minut
Vstopnice:

cena posamezne vstopnice = 8,00 EUR
Vstopnice bodo na voljo 2 uri pred predstavo v Domu Kulture Pekre.

Obiskovalci se morajo držati priporočil za preprečevanje okužbe z virusom SARS-CoV-2.

Povezava do originalnega članka

Snežinka
2022-04-02 20:00 | Mali oder
Mike Bartlett
Snežinka
Režija: Jure Novak

Predstava traja 1 uro in 20 minut ter nima odmora. Premiera: 14. december 2021, Mali oder

Božična igra o oddaljenosti in bližini
V bridkem in ganljivem dramskem delu z naslovom Snežinka se britanski dramatik Mike Bartlett (1980) – eden najzanimivejših talentov zadnjega časa – sooča z aktualnim generacijskim prepadom, točneje z vprašanji tako imenovane milenijske generacije, in z odgovori, ki jim jih zmorejo ponuditi generacije njihovih staršev. V osrčju te mojstrsko napisane aktualne zgodbe leži Bartlettova zmožnost razgrnitve in zagovora obeh strani konflikta: oče Andy in hči Maya, ki zadnja tri leta nista
spregovorila, sta se po materini smrti povsem odtujila. Zdaj se bosta srečala na predbožični večer. Andy se v dolgem uvodnem monologu, čakajoč na hčerin prihod, samoizprašuje, ugotavlja, ugiba …: “Nisem prav hudo navdušen nad tem, da bi se ti opravičeval. Mislim, ne vem, zakaj bi se moral. Ne vem, kaj se je zgodilo, ti si odšla. A malce me je strah, da se zdaj prav zato vračaš.” Maya pa, kot bi proti koncu odgovarjala na te njegove začetne misli, pravi: “Bila sem kruta do tebe, ko se je to
zgodilo, in zato se ti opravičujem. Ampak imela sem petnajst let in vsega tega ne bi smel jemati tako osebno in ne bi me smel obravnavati tako, kot si me. Sprašuješ me, zakaj sem prišla, zakaj vse to. Oprosti, če si mislil, da prihajam zato, da bi ostala. Ne bom. Hotela sem ti povedati te stvari, se opravičiti za vse, kar sem naredila narobe …”
Svež, pronicljiv in oster Bartlett pravi, da Snežinka prvobitno govori o domu in identiteti. A nesporazum očeta in hčerke ni skrčen zgolj na družinsko zgodbo, gre za veliko širši diapazon, ki bi mu lahko rekli kar razkol “zeitgesta”. V besedilo so vpisani brexit in veganstvo, identitetne politike in ponovni vzpon desnic, kriza moškosti in četrti val feminizma. V na videz lahkotni aktualnosti Bartlett najde način, kako večne teme prepleta z živimi kulturnimi referencami, kako razpira na prvi
pogled nerešljiva vprašanja v konkretno in človeško zgodbo.
Jure Novak – režiser, avtor, performer, gledališki mentor, tekstopisec, prevajalec, direktor Prešernovega gledališča Kranj – si kot ključni režijski izziv zastavlja: “Zanima me, kako zgodbo osvežiti in referenčno vpeti v naš čas in prostor, obenem pa ji omogočiti, da zadiha v svoji človečnosti.”

Zasedba
Andy – Gorazd Žilavec
Natalie – Liza Marijina
Maya – Julija Klavžar
Prevod Jure Novak, dramaturg Vili Ravnjak, scenografija in oblikovanje svetlobe Toni Soprano Meneglejte, kostumografinja Dajana Ljubičić, skladatelj Uroš Buh, lektorica Mojca Marič, asistent režiserja Marko Bratuš

Nakup kart

Povezava do originalnega članka

Agregat x Wetrinsky
2022-04-02 21:00 | Studio – Klub Wetrinsky
Konjiški Agregat se po pol leta vrača v Wetrinca! Izstrelitev v vesolje bo v soboto 2. aprila.

Agregat je gibanje, ki preko različnih umetnosti širi gud vajb. Tokrat bomo zaštartali na 125bpm, pa da vidimo do kam nas bo neslo. Ponavadi gremo daleč…
—
Line up: TBA
Predprodaja vstopnic: https://olaii.com/event/1515/agregat-x-wetrinsky
ali v katerikoli poslovalnici Trafika 3DVA in na bencinskih servisih OMV (preko sistema OLAII).
Starostna omejitev: 18+
—
Se vidimo!

Organizator: Tovarna urbane kulture

Povezava do originalnega članka

KUD IDIJOTI tribute - Lutke na koncu
2022-04-02 21:00 - 23:00 | Mc pekarna
LUTKE NA KONCU so skupina izkušenih beograjskih glasbenikov, ki so si za cilj zadali ohranjati sporočilo legendarne skupine Kud Idijoti. Po ocenah kritike tako prepričajo, da jih nekateri imenujejo kar reinkarnacija samih Idijotov.
Zadnji dve leti so nažigali na številnih odrih v Puli, Zagrebu, Splitu, Novem Sadu, Nišu, Nikšiću, Šabcu, nastopili pa so tudi na skoraj vsaki promociji knjige legendarnega basista Nenada Marjanovića Frica – Život sa Idijotima v Srbiji.
Lutke na koncu so:
Vladan Vasiljević – kitara in vokal
Vuk Pavlović – bas in backvokal
Dejan Milojević – bobni in back vokal

Povezava do originalnega članka

To noč sem jo videl
2022-04-03 18:00 | Stara dvorana
Drago Jančar, Janez Pipan
Scenska balada v treh slikah
Režija: Janez Pipan

Predstava traja 4 ure in 20 minut ter ima 2 odmora. Premiera: 24. september 2021, Stara dvorana

Koprodukcija Drame SNG Maribor, Burgteatra Dunaj, Jugoslovenskega dramskega pozorišta Beograd in Cankarjevega doma Ljubljana.
Brezčasna zgodba o času, ki nekatere spremeni v ljudi, druge pa v pošasti
Drago Jančar je velikan slovenske, evropske in svetovne literature. Brezčasen, mojstrski pripovedovalec se v svojih romanih, novelah, kratkih zgodbah in dramah dotika globokih ran Slovenije in našega širšega kulturnega prostora, tako imenovane Mitteleurope. Njegove zgodbe segajo v bližnjo ali daljno preteklost, v današnji kruti kapitalistični moment, v neimenovane prostore nesvobode, včasih bivajo v metafori ali pa, kot se zgodi le največjim, sestavijo vse elemente pripovedi, vse svoje
pisateljske značilnosti in pripovedne kvalitete v brezčasno mojstrovino, kot je roman To noč, ko sem jo videl.
Odrska postavitev romana To noč sem jo videl je eden najambicioznejših umetniških projektov v zgodovini samostojne Slovenije. Nastal bo kot koprodukcija med dunajskim Burgteatrom (pod vodstvom Martina Kušeja), srbskim Jugoslovenskim dramskim pozorištem ter Cankarjevim domom. Koprodukcija z mednarodno zasedbo ni nastala zaradi naključnih povezav, ampak je logična posledica vsebine romana. Pet pripovedovalcev, ki v romanu govorijo pretresljivo zgodbo Veronike Zarnik, je namreč različne
narodnosti. Vsak od njih odstira Veronikino usodo z njegove oziroma njene perspektive – srbski oficir Stevan, Veronikin ljubimec, njena dementna mati, nemški zdravnik, hišna gospodinja Joži ter ostareli partizan Jeranek odvijejo zamotan klobčič ljubezni, ljubosumja, poguma, pa tudi krutosti, izdaje, vsega človeškega. Čeprav gre za pet prvoosebnih zgodb, so te polne dogodkov, situacij. Ljubezenska zgodba med Veroniko in Stevanom, vihra druge svetovne vojne, Veronikina končna usoda, pa vsi
pisani, izjemno izpisani karakterji, ki kličejo po utelešanju odlične mednarodne igralske zasedbe.
Janez Pipan, ki je pripravil odrsko priredbo in uprizoritev tudi režiral, je intelektualec neznanskih širin, ki se je z Jančarjem srečal že v uspešni postavitvi njegovega romana Katarina, pav in jezuit na odru ljubljanske Drame, ki jo je Pipan dolga leta uspešno vodil. Za uspešno odrsko postavitev takega romana, kot je To noč sem jo videl, ni dovolj “le” režijska vizija. Potrebne so življenjske izkušnje, širina, načitanost, predvsem pa ljubezen in spoštovanje do vsega, kar je človeško, krhko.
Pipanova adaptacija teksta ohrani kronološko razdrobljenost, a se nasloni na dele romana, ki so situacijsko najbolj bogati in zanimivi. Gre za sodobni, poetični realizem, kjer se leta izkušenj zrcalijo v umirjeni, dostojanstveni režijski poetiki, ki odlično sovpada z zadržanim, dodelanim, izpiljenim Jančarjevim slogom.

Zasedba
Veronika Zarnik – Nataša Matjašec Rošker
Leo Zarnik – Blaž Dolenc
Stevan Radovanović – Milan Marić
Major Ilić – Nebojša Ljubišić
Gospa Josipina – Milena Zupančič
Peter, njen mož/Filip, Leov brat – Davor Herga, Uroš Smolej k. g.
Horst Hubmayer, oficir Wehrmachta – Daniel Jesch
Joži, gospodinja – Mateja Pucko
Jeranek, delavec in partizan – Matevž Biber
Jeranek v poznejših letih – Vladimir Vlaškalić
Pevka (iz Vranja) – Mirjana Šajinović
Angleški vojak, stražar – Anže Krajnc
Fani, kuharica – Irena Varga
Franc, strežnik – Ivica Knez
Vito, pianist – Robert Mraček
Pesnik – Matija Stipanič, Robert Korošec, Aleš Valič
Wallner, esesovec, poveljnik Gestapa v Kranju – Alfonz Kodrič
Kostja, komisar – Kristijan Ostanek
Peter, partizan in oficir Ozne – Nejc Ropret
Janko Kralj – Petja Labović
Medicinska strežnica – Mojca Simonič
Vojak – Dane Radulović
Trobači – Anže Krajnc (trobenta), Matjaž Kaučič (trobenta), Žan Pečenik (evfonij), Ivica Knez (bobni)
Gostje na Podgorskem – Davor Herga
Vito, pianist – Robert Mraček
Gostje na Podgorskem – Matija Stipanič, Mirjana Šajinović, Mojca Simonič, Nejc Ropret, Kristijan Ostanek
Kosci – Davor Herga, Nejc Ropret, Kristijan Ostanek
Žanjici – Mirjana Šajinović, Mojca Simonič
Scenograf Marko Japelj, avtorica videa Vesna Krebs, kostumograf Leo Kulaš, skladatelj in izvajalec scenske glasbe Milko Lazar, korepetitor in avtor glasbenih priredb Robert Mraček, oblikovalec svetlobe Andrej Hajdinjak, oblikovalec odrskega giba in borilnih veščin Sergio Moga, lektorica Metka Damjan, prevajalca romana v nemški jezik Klaus Detlef Olof in Daniela Kocmut, prevajalka romana v srbski jezik Ana Ristović, prevajalki na vajah za nemški jezik Brabara Lečnik in Tjaša Šket, prevajalka
pesmi Počiva jezero v tihoti v španski jezik Mojca Medvedšek, asistent režije Žiga Hren (študent AGRFT), asistentka kostumografa Lara Kulaš, asistent skladatelja Marjan Peternel, za potrebe uprizoritve sta prevod priredila Klaus Detlef Olof in Daniela Kocmut.
V uprizoritvi sta uporabljeni pesmi “Ob uri mraka” in “V požarih plamteče ljubezni” Pavla Golie iz zbirke Pesmi o zlatolaskah (1921) in pesem “Slovenska” Ivana Roba.
V uprizoritvi so uporabljene skladbe: Bože pravde (izvajalec: Beograjska filharmonija, živa izvedba, Youtube), Marširala kralja Petra garda (Youtube), Hej brigade (Matej Bor, Karol Pahor, priredba Stjepan Dlesk, izvajalec Partizanski pevski zbor in godba milice, dirigent Radovan Gobec), Svobodna Slovenija (Pavel Šivic, France Kosmač, Mile Klopčič, priredba Vinko Štrucl, izvajalec Partizanski pevski zbor in godba milice, dirigent Radovan Gobec); Robert Mraček je za uprizoritev priredil
naslednje skladbe: Počiva jezero v tihoti (slovenska ljudska, izvajalec Mešani pevski zbor SNG Maribor), Tutti Mi Chiamano Bionda, La Mula de Parenzo, Die Wacht am Rhein, Je pa davi slanca pala, Otvori mi belo Lenče, Da znaeš mori mome.
V uprizoritvi je uporabljen motiv iz slike Kolona Ive Šubica.

Nakup kart

Povezava do originalnega članka

Profesor Kuzman mlajši (18. Festival komedije Pekre)
2022-04-03 19:00 | Okolica / Dom kulture Pekre (Bezjakova ulica 4, Limbuš)
ZAKLJUČEK FESTIVALA
Uroš Kuzman nas popelje na ekskurzijo po spominih na piflanje, plonkanje, pisanje in špricanje. Uroš, edini slovenski komik z doktoratom iz matematike, je v tej krohotanja in hihitanja polni blok uri profesor, ki smo si ga vsi vedno želeli: sproščen, duhovit in ga bolj kot golo predavanje zanima to, da iz nas izvleče največ – smeha. S predstavo Profesor Kuzman mlajši je nastopil že skoraj 200-krat in vedno navdušil še tako raznoliko publiko.
Predstava traja: 120 minut
Vstopnice:

vstopnica za zaključno predstavo = 12,00 EUR
Vstopnice bodo na voljo 2 uri pred predstavo v Domu Kulture Pekre.

Obiskovalci se morajo držati priporočil za preprečevanje okužbe z virusom SARS-CoV-2.

Povezava do originalnega članka

Filmske nedelje (in sobote) v Lutkovnem: Odpuščanje
2022-04-03 19:00 - 2022-04-09 00:00 | Lutkovno gledališče Maribor
3. in 9. 4. 2022 ob 19.00, Lutkovno gledališče Maribor
Filmske nedelje (in sobote) v Lutkovnem:
Odpuščanje

Pronicljiva in pretresljiva observacija patriarhalne družbe, ujete med napol pozabljeno preteklostjo in negotovo sedanjostjo. Film je prejel glavno nagrado Mednarodnega festivala dokumentarnega filma Dokudoc 2021 – DOKUDOC IZBRANI 2021.

* ODPUŠČANJE

Marija Zidar / Slovenija, Črna gora, Kosovo / 2021 / 82 min
Vertigo / albanščina s slovenskimi podnapisi

V albanskem visokogorju je v trpkem sporu med družinama v sorodu ubito 18-letno dekle. Na njenega očeta lokalni škof in vodja nevladne organizacije iz prestolnice pritiskata, naj hčerinemu morilcu, ki je v zaporu, in tudi njegovi družini ne le odpusti v krščanskem duhu, pač pa naj se z njimi spravi – kot je nekoč veleval starodavni albanski zakonik, Kanon.

Napovednik: https://bsf.si/sl/film/odpuscanje/#trailer4014
Več informacij: https://www.filminmaribor.com/event/odpuscanje

»Filmska drama Odpuščanje govori o konkretnih in svetovnih razmerah hkrati. Konflikt med dvema družinama hkrati ponazarja tudi konflikt med družbenimi konteksti v sodobnem svetu. Pomeni ideologij so nam skriti, prav tako kot obrazi sosedov. Če se kot pijanec plota držimo samo in predvsem tradicije, potem izgubimo priložnost spoznati sedanjost in tudi prihodnost. « – žirija Dokudoc, ki so jo sestavljali Jan Gogola jr., Rok Biček in Uja Irgolič

program pomladnih filmskih nedelj in sobot v lutkovnem 2022

Vstopnice si zagotovite na blagajni Lutkovnega gledališča Maribor, na Vojašniškem trgu 2a. Blagajna je odprta od torka do petka med 10. in 13. uro, v četrtek tudi med 15. in 18. uro, v soboto med 9. in 11. uro ter uro pred vsako predstavo. Nakup vstopnic je možen tudi na SPLETU.
Vstopnina: 5 €

spletna stran film in maribor

* Konzorcij Film in Maribor sestavljamo Pekarna Magdalenske mreže, Društvo za razvoj filmske kulture – DRFK, Film Factory Maribor, Zavod MARS Maribor, Društvo Mitra “Filmske nedelje v Lutkovnem” pripravljamo v koprodukciji z Lutkovnim gledališčem Maribor in sofinanciranjem Mestne občine Maribor.

Povezava do originalnega članka

Mreža »Prostovoljstvo v Mariboru« obeležuje 13. Dan za spremembe
2022-04-04 00:00 - 2022-04-09 00:00 | različne lokacije
4. – 9. 4. 2022, različne lokacije
Mreža »Prostovoljstvo v Mariboru« obeležuje 13. Dan za spremembe
Dan za spremembe bo v letošnjem letu potekal v soboto, 9. 4. 2022, pod sloganom
»Soustvarjamo skupnost«. Članice mreže »Prostovoljstvo v Mariboru« so ponovno pripravile zbir pestrih aktivnosti, s katerimi želijo opozoriti na pomen prostovoljstva v lokalnem okolju in spodbuditi morebitne oklevajoče, da vsaj na ta dan postanejo prostovoljke_ci in soustvarjajo skupnost.
V kolikor se želite kateri izmed aktivnosti priključiti, se, prosimo, obrnite na kontaktno osebo navedeno pod vsako aktivnostjo.

REPS
Hospic OE Maribor
Gustav Šilih in Škofijska gimnazija
ZPM, Slovenska filantropija in Srednja ekonomska
Salezijanski mladinski center
Toti DCA
DSO Tezno
Mariborska kolesarska mreža
MKC Maribor
Pekarna Magdalenske mreže

Kinološko društvo za reševalne pse REPS Maribor
REPS, ki je s svojimi reševalnimi prijatelji vedno pripravljen na hiter odziv, je Dan za spremembe obeležil že 19.3.2022 od 14.00 ure naprej na Rotovškem trgu v Mariboru. Durštvo je prikazalo vajo iskanja pogrešanih oseb zasutih v ruševini s pomočjo reševalnih psov z imenom REŠEVALCI Z MRZLIMI SMRČKI. Med ruševine so umestili markerje, ki so »simulirane« pogrešane osebe. Iskalni tim (pes in vodnik) sta preiskovala ruševine. Ko je reševalni pes ujel dovolj vonja po človeku, je zalajal in tako nakazal mesto, kjer so bili pogrešani zasuti. Zelo so bili veseli, ker se je tokrat na njihovo prošnjo odzval tudi župan MOM skupaj z izvajalcem rušitve in koordinacijske služba MOM.
KDAJ: 19. 3. 2022
KJE: Rotovški trg

Hospic OE Maribor
Društvo bo Dan za spremembe obeležilo dne, 5. 4. 2022, ko bodo ob 17. uri v prostorih Toti DCA, ko bodo organizirali predavanje Nene Dautanec o odpuščanju. Napoved predavanja: Vsi mi se kdaj pa kdaj soočamo s tem, da moramo odpustiti sebi ali drugim, kar zagotovo ni vedno lahko, še posebej, ko so vključena čustva. Ne-odpuščanje vodi v prekinjene odnose, kateri nas izčrpavajo, nam jemljejo življenjsko moč in veselje, znajdemo se sredi mnogih stisk, ustvarjajo se novi problemi, zamere. Odpuščanje sicer ne spremeni preteklosti, niti ne poravna vseh krivic, vendar nam ponuja izhod iz čustvenega ujetništva in omogoči novo življenje…
KDAJ: 5. 4. 2022 ob 17. uri
KJE: TOTI DCA, Ulica Gorkega 34, Maribor
KONTAKTNA OSEBA: nada.kunstek@hospic.si, Nada Kunstek, Hospic OE Maribor

Center Gustava Šiliha in Škofijska gimnazija Antona Martina Slomška
Dan za spremembe bodo preživeli s skupnim druženjem ob prijetnih spoznavnih aktivnostih in delavnici izdelovanja ladjic »6.000.000 ladjic za 6.000.000 žrtev«, ki je dobrodelni projekt v spomin žrtvam genocidov ter današnjim žrtvam človeške ignorance najranljivejših v naši družbi (Projekt Upornik). Ladjice bodo ob priložnosti dostavili na Srednjo ekonomsko šolo in gimnazijo. Odpravili se bodo tudi na sproščujoč sprehod in poskrbeli za čisto okolje v bližnji okolici Centra Gustava Šiliha. Z veseljem sprejmejo še druge goste.
KDAJ: 7.4.2022 OD 9:00 DO 11:00
KJE: Center Gustava Šiliha Maribor, Majcigerjeva 31, 2000 Maribor
KONTAKTNI OSEBI: andreja.sverc@gmail.com, Andreja Šverc, Škofijska gimnazija Antona Martina Slomška in bredabertalanic@gmail.com, Breda Bertalanič, Center Gustava Šiliha Maribor

Zveza prijateljev mladine, Slovenska filantropija in Srednja ekonomska šola in gimnazija
Organizirali bodo druženje v parku na Trgu Borisa Kidriča, kjer se bodo izdelovale ladjice »6.000.000 ladjic za 6.000.000 žrtev« (Projekt Upornik), potekala bo izmenjava oblačil Cunjami in izmenjava predmetov, nastopila pa bo tudi pravljičarka. Obiskovalci dobrodošli.
KDAJ: 8.4. 2022, 9.00 -13.00
KJE: park na Trgu Borisa Kidriča, Maribor (v primeru slabega vremena v prostorih Srednje ekonomske šole in gimnazije)
KONTAKTNA OSEBA: tadeja@zpm-mb.si, Tadeja Dobaj, Zveza prijateljev mladine Maribor

Salezijanski mladinski center
Društvo SMC Maribor bo v okviru Dneva za spremembe letosi z mladimi izvedlo interaktivno delavnico na temo Soustvarjamo skupnost. Namen delavnice je spodbuditi mlade k razmišljanju o skupnosti (kaj sploh to zanje je), razširiti pogled na skupnost in vključiti mlade v procese razmišljanja o soustvarjanju skupnosti in zakaj je to dobro in potrebno.
KDAJ: 8. 4.2022 ob 19.00
KJE: v prostorih Društva SMC Maribor na Engelsova ul. 66, Maribor
KONTAKTNA OSEBA: sanjasmcmb@gmail.com, Sanja Obaha Brodnjak, Salezijanski mladinski center

Društvo TOTI DCA Maribor
Dan za spremembe bo društvo obeležilo z urejanjem zelenega kotička na lokaciji DCA Tabor, Gorkega 34. Načrtujeio čiščenje zelenice – pobiranje kamnov, smeti…, ponovno bodo prekopali gredico, ki so jo že jeseni pripravili za zasaditev rož, najbrž jih bodo tudi zasadili. Pri tem ji bo pomagalo Hortikulturno društvo Maribor. Pridružilo se bo tudi društvo Kneipp Maribor. Dobrodošli so obiskovalci, lahko tudi kak mlajši prostovoljec-ka.
KDAJ: 9. 4. 2022 (ura bo sporočena naknadno)
KJE: TOTI DCA, Ulica Gorkega 34, Maribor
KONTAKTNA OSEBA: holc.m@siol.net, Marjan Holc, Toti DCA

Dom starejših občanov Tezno
V DSO Tezno bodo Dan za spremembe obeležili v soboto, 9. 4. , z izdelvoanjem ladjic »6.000.000 ladjic za 6.000.000 žrtev«. Ker v družbi število okužb s Covidom-19 ne pojenjuje bistveno, večjega števila obiskovalcev še ne sprejemamo. Ladnjide bodo konec aprila dostavili na Srednjo ekonomsko šolo in gimnazijo.

Mariborska kolesarska mreža
Mariborska kolesarska mreža (MKM) bo v okviru Dneva za spremembe 9. aprila 2022 pripravila Dan brez zavor in v sklopu projekta Klima moje soseske 2022 izvedla prvo serijo meritev kakovosti zunanjega zraka (delci PM 2.5). Meritve bomo izvedli s senzorji, pritrjenimi na kolesa naših prostovoljk_cev. Njihove ugotovitve bodo lahko služile kot izhodišče za trajnostne spremembe prometne ureditve v mestu. Vabijo, da se jim pri acijo pridružijo prostovoljke_ci.
KDAJ: 9. 4. 2022, ob 10.00
KJE: Centra mobilnosti Maribor, Partizanska cesta 21, 2000 Maribor
KONTAKTNI OSEBI: mkm.kolesarji@gmail.com, 040 556 459, Žiga in Blaž

Mladinski kulturni center Maribor
Ozelenile_i bodo dvorišče ob Kulturnem inkubatorju in postavile_i reciklirano urbano opremo.
KDAJ: Datum in ura bosta sporočena naknadno.
KJE: Koroška 18, 2000 Maribor
KONTAKTNA OSEBA: doris.spurej@mkc.si, Doris Špurej, MKC

Pekarna Magdalenske mreže
Pekarna Magdalenske mreže bo v sodelovanju z Iniciativo mestni zbor (IMZ) in Organizacijo za participatorno družbo (DOPD) Dan za spremembe, obeležila v soboto, 9. 4. 2022, z zalivanjem 316 dreves, ki so bila posajena med decembrom 2021 in februarjem 2022 ob Radvanjskem potoku. Drevesa sta IMZ in DOPD ob pomoči prostovoljk_cev Pekarne Magdalenske mreže posadila v sklopu projekta Revitalizacija Radvanjskega potoka, ki naslavlja problematiko izginjanja zelenih pasov ob vodotokih kulturne krajine. Za ekološko stabilnost vodotokov in njihove širše okolice, so ti pasovi grmovne in drevesne vegetacije ključnega pomena. Ker mlada drevesa za optimalno rast in dobro ukoreninjenost potrebujejo v prvih nekaj letih veliko količino vode zlasti v sušnih obdobjih (zima 2021/2022), vabijo prostovoljke_ce in prostovoljske organizacije, da se jim pridružijo. Potrebujete vedra za zalivanje in primerna oblačila za blaten teren.
Zaradi velike količine plastičnih in drugih odpadkov ob potoku bo hkrati potekala čistilna akcija.
KDAJ: 9. 4. 2022, 10.00 (v primeru neprimernega vremena, bo akcija prestavljena na drug termin)
KJE: Radvanjski potok, na mostu ob makadamski cesti na Ledino pod Pohorjem. Navodila za pot: iz smeri centra mesta pridite po Ljubljanski ulici, mimo Betnavskega gozda, prečkate Streliško ulico in ste na makadamski cesti za Ledino, kjer bo čez nekaj metrov omenjen most.
KONTAKTNA OSEBA: info@pekarnamm.org, Urška Breznik, Pekarna Magdalenske mreže

Povezava do originalnega članka

Spletno vodstvo / Plečnikova grobnica Družbe Jezusove
2022-04-04 13:00 | Okolica / Instagram, Facebook, Youtube
Predstavitev edinega ohranjenega Plečnikovega dela v Mariboru.
Zopet je prišel čas za skupno akcijo Naprej v preteklost.
Leto 2022 posebno leto za našo kulturo in dediščino, saj obeležujemo 150 letnico rojstva arhitekta Jožeta Plečnika. Prav tako letos praznuje okroglo obletnico Poletna muzejska noč, ki je ena največjih promocijskih akcij slovenskih muzejev in galerij in neprekinjeno deluje že 20 let. Za vse ljubitelje umetnosti smo ponovno pripravili poseben teden brezplačnih spletnih dogodkov. Tema bo letos obarvana v duhu obletnic. Akcijo lahko spremljate tudi na socialnih omrežjih na hashtagih #nočvmuzeju in #Plečnikvmuzeju.
Vabimo vas, da si na naših družbenih omrežjih ogledate predstavitev edinega ohranjenega Plečnikovega dela v Mariboru, grobnice Družbe Jezusove.
Jože Plečnik (1872-1957) velja za najpomembnejšega slovenskega arhitekta 20. stoletja, ki je s svojimi deli zaznamoval predvsem Ljubljano, Dunaj in Prago.

Povezava do originalnega članka

Naprej v preteklost
2022-04-04 13:00 - 2022-04-10 00:00 | Okolica / Instagram, Facebook, Youtube
Skupna kampanja muzejev in galerij pod okriljem Skupnosti muzejev Slovenije
Instagram (@ugm_maribor), Facebook (@ugm.maribor), Youtube (Umetnostna galerija maribor)
Zopet je prišel čas za akcijo Naprej v preteklost. Leto 2022 posebno leto za našo kulturo in dediščino, saj obeležujemo 150 letnico rojstva arhitekta Jožeta Plečnika. Prav tako letos praznuje okroglo obletnico Poletna muzejska noč, ki je ena največjih promocijskih akcij slovenskih muzejev in galerij in neprekinjeno deluje že 20 let. Za vse ljubitelje umetnosti smo ponovno pripravili poseben teden brezplačnih spletnih dogodkov. Tema bo letos obarvana v duhu obletnic. Akcijo lahko spremljate tudi na socialnih omrežjih na hashtagih #nočvmuzeju in #Plečnikvmuzeju.
Program:

Ponedeljek, 4. april 2022, 13.00, IG + FB + YT
Spletno vodstvo / Plečnikova grobnica Družbe Jezusove
predstavitev edinega ohranjenega Plečnikovega dela v Mariboru
vodi: Mojca Štuhec, umetnostna zgodovinarka
Sreda, 6. april 2022, 11.00, IG v živo
Spletno ekspres vodstvo / Anton Nowak
vodi: Andreja Borin, kustosinja razstave
Petek, 8. april 2022, 11.00, IG + FB + YT
Spletno vodstvo ob otvoritvi razstave / Ana Zibelnik
vodi: Simona Vidmar, kustosinja razstave

Vabljeni k ogledu!

Povezava do originalnega članka

Modre urice / Lev, velikani in poljubi v mestnem središču
2022-04-05 15:00 - 16:00 | Maribor center / Umetnostna galerija Maribor (Strossmayerjeva 6, Maribor)
Tokrat vas bomo povabili na ustvarjalni sprehod.
Sledili bomo likovnim umetninam po mariborskih trgih in ulicah: rimljanskemu levu, srednjeveškim nagrobnikom, spomenikom velikih osebnosti ter modernim in sodobnim umestitvam, kot so betonske skulpture mariborske Forma vive ali znaki iz cikla Poljubi in objemi Petre Varl. Kako in zakaj so jih postavljali v mestni vrvež in kakšen pomen imajo za mesto in nas, bomo raziskovali v neposrednem stiku z umetninami.
Cena posamezne ustvarjalnice: 5,00 €
Obvezne predhodne prijave: 02 22 94 697, brigita.strnad@ugm.si
Program bo potekal v skladu z navodili NIJZ.

Povezava do originalnega članka

Tudi miši gredo v nebesa
2022-04-05 16:00 | Vetrinjski dvor
Društvo 2 koluta, v sodelovanju z Zavodom MARS Maribor in konzorcijem Film in Maribor, predstavlja lutkovni animirani film.

Razburljivo popotovanje miške in lisjaka je izjemna animirana pripoved o upanju, ljubezni in pogumu v premagovanju na videz še tako nepremagljive stvari. Bojevita miška Hopka in plahi lisjak Beloprsec se po nesrečnem pripetljaju nevede znajdeta v živalskih nebesih. V tem nenavadnem okolju morata pozabiti na svoje naravne nagone in združiti moči na popotovanju po novem svetu. Miška in lisjak po številnih dogodivščinah in nepričakovanih prigodah naposled postaneta najboljša prijatelja.
Film je nastal po knjižni predlogi Miši gredo v nebesa, avtorice Ive Procházkove, ki se v svojih delih pogosto dotakne težjih tem, s katerimi se srečujejo otroci in mladostniki. Knjigo je v slovenskem jeziku leta 2019 izdala Založba Miš.
Za učitelje pripravljamo popoldan s filmsko projekcijo, kratko delavnico in druženjem. Ob popoldanskem druženju s kolegi se potopite v svet gibljivih podob in spoznajte čarobni animirani film Tudi miši gredo v nebesa in tehniko stop animacije.
Za strokovne pedagoške delavce je dogodek brezplačen.
Več o filmu: https://www.filminmaribor.com/event/tudi-misi-gredo-v-nebesa-ogledna-projekcija-s-kratko-delavnico-animacije-za-ucitelje/
Zaradi omejenega števila mest so obvezne prijave:
Hana Repše
E: hana@marsmaribor.org
M: 041 556 332
Film je sinhroniziran v slovenščino. Ogled priporočamo učencem in učenkam I. in II. triade osnovnih šol.
Oglejte si napovednik in obiščite spletno stran filma! V pripravi je tudi pedagoško gradivo, ki bo na voljo konec marca.

Organizator: Zavod Mars Maribor

Povezava do originalnega članka

Pravljična ura za otroke. Pionirska knjižnica Rotovž gostuje v Vetrinjskem dvoru ob 17.00
2022-04-05 17:00 | Vetrinjski dvor
Pravljična ura za otroke
Pionirska knjižnica Rotovž gostuje
V torek, 5. aprila 2022, ob 17. uri v Vetrinjskem dvoru, Vetrinjska ulica 30, Maribor
Spoštovane prijateljice in spoštovani prijatelji Mariborske knjižnice, ker želimo, da je obisk naših prireditev in dogodkov še naprej varna in prijetna izkušnja, vas prosimo za sodelovanje in upoštevanje ukrepov:

v prireditvene prostore vstopamo le, če smo zdravi,
upoštevamo varnostno razdaljo,
uporabljamo maske in si razkužimo roke.

Povezava do originalnega članka

Stane Kocutar - Arhitekt in vinska trta
2022-04-05 17:00 | Sodni stolp na Lentu
Knjižnični cikel – predavanje

STANE KOCUTAR – Arhitekt in vinska trta

Torek, 5. aprila, ob 17. uri v Sodnem stolpu, Pristan 8, Maribor

Letos mineva 150 let od rojstva slovitega arhitekta Jožeta Plečnika, ki ga je predsednik mlade Češkoslovaške republike leta 1920 imenoval za glavnega arhitekta pri prenovi gradu Hradčani. Prenove ni posvetil samo veličastni stavbi in njeni notranjosti pač pa je za veliki finale svojega dela uredil tudi prisojno brežino in po dolgih stoletjih prekinitve obudil gojenje vinske trte ob gradu.

Kakšna je vez arhitekta Plečnika z vinsko trto, kako jo je vključil v zasnovo domačega zimskega vrta v Trnovem in kakšne vezi so se skoraj stoletje kasneje posledično stkale med Prago in Mariborom nam bo v predavanju predstavil Stane Kocutar, agronom in zgodovinar, skrbnik najstarejše vinske trte na Lentu katere potomke prav tako uspevajo ob obzidju Praškega gradu.

Povezava do originalnega članka

To noč sem jo videl
2022-04-05 18:00 | Maribor center / SNG Maribor, Stara dvorana (Slovenska ulica 27, Maribor)
Brezčasna zgodba o času, ki nekatere spremeni v ljudi, druge pa v pošasti.
Avtor: Drago Jančar, Janez Pipan
Režija: Janez Pipan
Scenska balada v treh slikah.
Koprodukcija Drame SNG Maribor, Burgteatra Dunaj, Jugoslovenskega dramskega pozorišta Beograd in Cankarjevega doma Ljubljana.
Drago Jančar je velikan slovenske, evropske in svetovne literature. Brezčasen, mojstrski pripovedovalec se v svojih romanih, novelah, kratkih zgodbah in dramah dotika globokih ran Slovenije in našega širšega kulturnega prostora, tako imenovane Mitteleurope. Njegove zgodbe segajo v bližnjo ali daljno preteklost, v današnji kruti kapitalistični moment, v neimenovane prostore nesvobode, včasih bivajo v metafori ali pa, kot se zgodi le največjim, sestavijo vse elemente pripovedi, vse svoje pisateljske značilnosti in pripovedne kvalitete v brezčasno mojstrovino, kot je roman To noč, ko sem jo videl.
Odrska postavitev romana To noč sem jo videl je eden najambicioznejših umetniških projektov v zgodovini samostojne Slovenije. Nastal bo kot koprodukcija med dunajskim Burgteatrom (pod vodstvom Martina Kušeja), srbskim Jugoslovenskim dramskim pozorištem ter Cankarjevim domom. Koprodukcija z mednarodno zasedbo ni nastala zaradi naključnih povezav, ampak je logična posledica vsebine romana. Pet pripovedovalcev, ki v romanu govorijo pretresljivo zgodbo Veronike Zarnik, je namreč različne narodnosti. Vsak od njih odstira Veronikino usodo z njegove oziroma njene perspektive – srbski oficir Stevan, Veronikin ljubimec, njena dementna mati, nemški zdravnik, hišna gospodinja Joži ter ostareli partizan Jeranek odvijejo zamotan klobčič ljubezni, ljubosumja, poguma, pa tudi krutosti, izdaje, vsega človeškega. Čeprav gre za pet prvoosebnih zgodb, so te polne dogodkov, situacij. Ljubezenska zgodba med Veroniko in Stevanom, vihra druge svetovne vojne, Veronikina končna usoda, pa vsi pisani, izjemno izpisani karakterji, ki kličejo po utelešanju odlične mednarodne igralske zasedbe.
Janez Pipan, ki je pripravil odrsko priredbo in uprizoritev tudi režiral, je intelektualec neznanskih širin, ki se je z Jančarjem srečal že v uspešni postavitvi njegovega romana Katarina, pav in jezuit na odru ljubljanske Drame, ki jo je Pipan dolga leta uspešno vodil. Za uspešno odrsko postavitev takega romana, kot je To noč sem jo videl, ni dovolj “le” režijska vizija. Potrebne so življenjske izkušnje, širina, načitanost, predvsem pa ljubezen in spoštovanje do vsega, kar je človeško, krhko. Pipanova adaptacija teksta ohrani kronološko razdrobljenost, a se nasloni na dele romana, ki so situacijsko najbolj bogati in zanimivi. Gre za sodobni, poetični realizem, kjer se leta izkušenj zrcalijo v umirjeni, dostojanstveni režijski poetiki, ki odlično sovpada z zadržanim, dodelanim, izpiljenim Jančarjevim slogom.

Povezava do originalnega članka

9. urbana likovna kolonija Milena Lah
2022-04-06 00:00 - 2022-04-09 00:00 | Razstavišče Vetrinjski
Umetniki: Krzysztof Bartnik (Poljska), Manja Jerič (Slovenija), Petra Jovanovska (Češka – Makedonija), Slađana Matić Trstenjak (Slovenija), Marijan Mirt (Slovenija) in Gregor Pratneker (Slovenija).

Ustvarjanje umetnikov na koloniji bo potekalo v Likovnem razstavišču Vetrinjski (Vetrinjska ulica 30, Maribor) in po različnih lokacijah v centru mesta.
Kustosinja likovne kolonije in razstave je Kristina Prah.

Organizator: Hrvaško kulturno društvo v Mariboru

Povezava do originalnega članka

Barry Jonsberg – spletni pogovor
2022-04-06 08:30
BARRY JONSBERG – spletni pogovor

V sklopu 12. festivala Bralnice pod slamnikom in v sodelovanju z MIŠ založbo letos gostimo mladinskega pisatelja Barryja Jonsberga, avstralskega avtorja del Ujemi me, če padem, Pesem, ki jo lahko slišim le jaz in Moje življenje kot abeceda.
O omenjenih knjigah, viziji prihodnosti in našem odnosu do planeta se bo z njim pogovarjal Boštjan Gorenc – Pižama.
Pogovor bo potekal s prenosom v živo preko kanala Youtube Live, v sredo, 6. aprila 2022, ob 8.30 uri. Pogovor bo v angleščini.

Povezava do dogodka: https://www.youtube.com/watch?v=aCkPd29gymU
Dogodek sofinancirajo Javna agencija za knjigo Republike Slovenije, Občina Domžale in Australia Council for the Arts.

Povezava do originalnega članka

Spletno ekspres vodstvo v živo po razstavi Antona Nowaka
2022-04-06 11:00 | Maribor center / Instagram
Zopet je prišel čas za skupno akcijo Naprej v preteklost. Leto 2022 posebno leto za našo kulturo in dediščino, saj obeležujemo 150 letnico rojstva arhitekta Jožeta Plečnika.
Prav tako letos praznuje okroglo obletnico Poletna muzejska noč, ki je ena največjih promocijskih akcij slovenskih muzejev in galerij in neprekinjeno deluje že 20 let.
Za vse ljubitelje umetnosti smo ponovno pripravili poseben teden brezplačnih spletnih dogodkov. Tema bo letos obarvana v duhu obletnic. Akcijo lahko spremljate tudi na socialnih omrežjih na hashtagih #nočvmuzeju in #Plečnikvmuzeju. Vabimo vas na spletno ekspres vodstvo v živo po razstavi slikarja in grafika Antona Nowaka, ki je bil rojen 1865 v Mariboru, vendar je bil do nedavno v slovenskem prostoru povsem neznan. V skupnem projektu sta se Pokrajinski muzej Maribor in Umetnostna galerija Maribor posvetila preučevanju njegovega življenja in ustvarjanja. V UGM je tako na ogled izbor iz njegovih del, ki segajo od slik v maniri akademskega realizma do bolj sproščenega slikarstva z odmevi neo-impresionizma in secesije.

Povezava do originalnega članka

Nanine pesmi z najlepšimi Ježkovimi šansoni in baladami
2022-04-07 15:00 | Dvorana Union, Maribor
5. predstava Mladinskega cikla 2021/2022
Programska knjižica 2021/2022

Glasbena predstava

Zvrhan koš ljubeznivih navihanosti, mesečevih solz, krotenja morja, zvonkega smeha na vrtiljaku ringaraja, čira-čarnih iger, sončnih kažipotov ter žlahtnega soka življenjskih resnic in modrosti se z Ježku lastnim iskrenjem prekopicuje po Naninih pesmih. Prisrčno zbirko pesmi je legendarni slovenski pesnik, pisatelj in humorist napisal za in o svoji vnukinji Nani. Še več, z Naninimi pesmimi se prvikrat zgodi, da zbirka Ježkovih pesmi doživi uglasbitev. S svetlim, božajočim glasom jih odpoje kar sama – sedaj odrasla – vnukinja Nana.
V stihe presijana zgodba dedka in vnukinje je neskončna hvalnica otroštvu, zvrhana srčne topline. Izpod peresa Frana Milčinskega – Ježka se seli naravnost v srca vseh zvezdogledov in za vedno ustvarja ljubečo povezanost ne zgolj dedka in vnukinje, temveč vseh življenj: tistih, ki se bližajo večeru življenja, in tistih, ki šele brstijo v svet.

Povezava do originalnega članka

konS ≡ BridA: Izdelava vesoljskih plovil
2022-04-07 17:00 - 19:00 | Kulturni inkubator
KonS – Platforma za sodobno raziskovalno umetnost in Mladinski kulturni center Maribor ter umetniški kolektiv BridA v četrtek, 7. aprila, ob 17. uri vabijo na brezplačno delavnico izdelave vesoljskih plovil.
Delavnica bo zajemala izdelavo vesoljskih plovil in razumevanje potovanja po vesolju. Znanstveno tehnološki napredek nam je v zadnjih desetletjih omogočil, da lahko danes bolje razumemo vesolje in ovire ki nas čakajo pri potovanju na druge planete. Človeštvo je skozi zgodovino premagalo meje svojih fizičnih in mentalnih sposobnosti. Tako kot znanost in tehnologija, je pri osvajanju vesolja pripomogla velika mera kreativnosti in ustvarjalnosti. Umetniške in vizionarske stvaritve so skozi vso zgodovino navdihovale znanstvenike pri projektiranju vesoljskih plovil, ki so prvega človeka popeljala v neizmerno vesolje.
Z uporabo različnih materialov ter veliko mero umetniškega navdiha bodo sodelujoči izdelali izdelek, ki bo hkrati imel tudi funkcijo letenja. S strokovno pomočjo mentorjev bodo sestavili raketne modele, ki bodo lahko vzleteli s pomočjo vodnega tlaka. Za izstrelitev vodnih raket bomo skupaj izdelali tudi vzletno rampo, ki bo omogočala varno izstrelitev vodne rakete na daljavo.
Delavnice so brezplačne. Za udeležbo ni potrebnega predznanja in dodatnega orodja.
Število udeležencev je omejeno, zato je potrebna prijava na tej povezavi oz. klikom na spodnji gumb. V primeru, da bo število prijavljenih preseglo kapacitete, vas bomo o tem ter o morebitnem novem datumu izvedbe delavnice tudi obvestili.

PRIJAVI SE

Dogodek bo potekal v skladu z navodili in priporočili NIJZ in ob upoštevanju vseh varnostnih ukrepov za preprečevanje širjenja okužbe COVID-19.
Projekt KONS vzpostavlja mrežo vozlišč in laboratorijev po vsej Sloveniji, ki se medsebojno dopolnjujejo v ekosistem dejavnosti za kritičen razvoj prihodnosti.

foto: BridA

Projekt konS – Platforma za sodobno raziskovalno umetnost je bil izbran na javnem razpisu za izbor operacij “Mreža centrov raziskovalnih umetnosti in kulture. Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

»EVROPSKI HAVAJI« - AZORI
2022-04-07 19:00 | Večnamenska dvorana
Evropske Havaje sestavlja devet raznolikih vulkanskih otočkov razmetanih sredi Atlantskega oceana. Na tretjini poti med Lizbono in New Yorkom, ležijo v geološkem središču sveta. Tukaj je zrasel najvišji vrh Portugalske, Pico z višino 2351 m in tukaj je prisotno veliko barvnih kontrastov med modrino oceana, belino oblakov, zlatim soncem, zeleno pokrajino in črno vulkanološko skorjo. Barvite rože, prinešene iz celega sveta, poudarijo barviti kaos otočja. Vsak otok je zgodba zase,

svet zase, življenje zase in potovanje po Azorih je enako potovanju po devetih raznolikih si deželah. Kdor jih enkrat obišče je za vedno zaznamovan. Od kar jih obiskujem, to je zadnjih deset let, sem obiskal sedem njih in za vas pripravil kolaž Azorskih otokov, z izbranimi fotografijami in otoškimi posebnostmi. Zakaj se otoki Flores, Graciosa, Terceira, Pico, Faial, Sao Miguel, Sao Jorge, Corvo in Santa Maria imenujejo ravno tako?, zakaj je v teh vodah ogromno sesalcev, pa na kopnu toliko
vulkanov,… in zakaj so ti otoki tako zeleni in posajeni s toliko raznolikim rastjem,… in še sto zakajev, ki se rojevajo v naših glavah. Svoje odgovore poiščite na mojem predavanju, poleg tega zveste še veliko več o tem in onem.
Ali ste vedeli da:
– Azorski anticiklon vpliva na vreme pri nas,
– da so Azori odigrali pomembno vlogo na poti proti zmagi v 2. sv. vojni,
– da se je tukaj nahajalo svetovno središče prvih telekomunikacijskih kablov,
– da so tukaj pristajala prva hidro leta, ko so prvič preletavali Atlantski ocean (20. st.),
– da se tukaj ustavi vsaka jadrnica, ki prihaja iz smeri ZDA,
– da se tukaj nahaja najboljši bar na svetu Peter Sport,
– da je tukaj največja zasebna in javna zbirka umetnosti upodobljene na kitovih kosteh in zobeh,
– da se tukaj nahajajo edine plantaže čaja in kave v Evropi,
– da je tukaj doma najslajši ananas na svetu in da raste dve leti,
– da se tukaj nahaja botanični vrt uvrščen med najlepše evropske,
– da so azorčani odkrili Novo Funlandijo in Grenlandijo in da je tukaj pokopan brat Vasca da Gamme,
– da so otoki, med drugim, dobili nagrado za najbolj avanturistično evropsko destinacijo leta 2020 (WTA) in nagrado za najboljšo Atlantsko destinacijo (ITB fair Berlin),

Organizator: Društvo popotnikov Vagant, Maribor

Povezava do originalnega članka

MI2 v Vinoteki Rožmarin
2022-04-08 00:00 | Maribor center / Vinoteka Rožmarin (Gosposka ulica 8, Maribor)
Pogrešamo iskrive večere ob dobri glasbi! Kaj pa vi?
Čas je, da Vinoteko Rožmarin ponovno napolnimo z nasemjanimi obrazi, dobro energijo in glasbo, ki požene kri po žilah. Otvoritev koncertne sezone pričenjamo kot se spodobi!
Z LEGENDARNIMI ŠTAJERSKIMI ROKERJI MI2
Črtica, Pojdi z menoj v toplice, Čista jeba, Zbudi me za 1. maj, Sladka kot med in Samo tebe te imam so dovolj, da se nam naježi koža, zariše smeh na obrazu in zazibajo boki.
Petek, 8. 4. 2022 (točno uro še javimo)
Vstopnice na voljo v Rožmarinu, Popru, Hotelu Maribor in na Eventimu.
Cena vstopnic: 22 € v predprodaji / 25 € na dan koncerta

Naj vas glasba ponese!
Vstop na koncertno dogajanje bo omogočen le polnoletnim obiskovalcem, ki izpolnjujejo PCT pogoj. Prireditev bo izvedena ob upoštevanju veljavnih navodil in priporočil NIJZ za preprečevanje širjenja okužbe z virusom SARS-CoV-2.

Povezava do originalnega članka

Svetovni dan Rominj 2022
2022-04-08 10:00 | Romska postaja Preradovičeva ulica Maribor, Upravna enota Maribor, 2000 Slovenia
Vljudno vabljeni, da se nam 8. aprila pridružite na dogodku, ki ga v prostorih Združenja EPEKA, so.p. (Preradovičeva 1, 2000 Maribor) ob 10. uri organiziramo ob Svetovnem dnevu Rominj.
V okviru pogovora, ki predstavlja ključni del dogodka, se želimo osredotočiti na vpliv, ki ga je pandemija virusa COVID-19 imela na romsko skupnost; predvsem na ženske znotraj skupnosti. V sklopu dogodka bomo tako torej diskutirali o tem, kakšen je dolgoročen vpliv pandemije na Rominje ter kaj lahko znotraj nevladnega sektorja storimo, da bi negativne vplive in posledice pandemije naslovili na način, da bi pripadnice romske skupnosti podprli pri soočanju z izzivi, ki ostajajo tudi po pandemiji. Znotraj srečanja bosta sodelovali pripadnici romske skupnosti; Larisa Kajtazi – koordinatorka projekta Slovenska romska pot in prostovoljka Združenja EPEKA, so.p. – Elizabeta Fetahi. Dogodek pripravljamo v sodelovanju z Društvom Loli Luludi.
Svetovni dan Rominj 2022 so podprli Mestna občina Maribor, Ministrstvo za kulturo in Evropski socialni sklad.

Združenje EPEKA, so. p., podpirajo:
The post Svetovni dan Rominj 2022 appeared first on EPEKA.

Povezava do originalnega članka
